Úradný vestník L 198 , 06/08/2003 S. 0003 - 0006



Nariadenie Komisie (ES) 1398/2003 z 5. augusta 2003, ktorým sa mení a dopĺňa príloha A k smernici Rady 92/65/EHS tak, aby zahŕňala Aethina tumida, roztoč tropilaelaps (Tropilaelaps spp.), ebolu a opičie kiahne (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky, ktorými sa riadi obchod s a dovoz zvierat, spermy, vajíčok a embryí, na ktoré sa nevzťahujú veterinárne požiadavky určené v osobitných predpisoch spoločenstva, uvedené v prílohe A ods. 1 k smernici 90/425/EHS [1], naposledy zmenenej a doplnenej nariadením (ES) 998/2003 Európskeho parlamentu a Rady [2], najmä na jej prvý odseku jej článku 22, keďže: (1) obchod a dovoz včiel do spoločenstva sa riadi smernicou 92/65/EHS; smernica 92/65/EHS ustanovuje niektoré pravidlá, pokiaľ ide o zvieratá a druhy, náchylné na choroby podliehajúce oznamovacej povinnosti, ktoré sú uvedené v prílohe A k tejto smernici; (2) Aethina tumida je cudzokrajný mor alebo škodca postihujúci resp. napádajúci včely medonosné a čmeliaky, ktorý sa rozšíril z Afriky do niektorých iných tretích krajín a spôsobuje vážne problémy chovateľom včiel; (3) Aethina tumida nie je uvedený na zozname Office Internationale des Epizooties (OIE) a informácie o rozsahu zamorenia tretích krajín týmto škodcom nie sú k dispozícii; (4) v spoločenstve neboli oznámené žiadne prípady, ale Aethina tumida nie je chorobou podliehajúcou oznamovacej povinnosti v rámci Európskeho spoločenstva podľa smernice 92/65/EHS; (5) keby Aethina tumida bol zavlečený do spoločenstva, mohol by mať ničivé dôsledky na zdravotný stav medonosných včiel, na včelárstvo a na výrobu medu; (6) tropilaelaps (Tropilaelaps spp.) je cudzokrajná cudzopasná roztoč postihujúca medonosné včely, ktorá sa vyskytuje prevažne v juhovýchodnej Ázii, ale ktorá, keby bola dovezená do spoločenstva, mohla by mať ničivé dôsledky na zdravotný stav medonosných včiel, na včelárstvo a na výrobu medu; (7) tropilaelaps je choroba podliehajúca oznamovacej povinnosti (voči) OIE; nie je to však choroba podliehajúca oznamovacej povinnosti v rámci Európskeho spoločenstva podľa smernice 92/65/EHS; (8) v niektorých tretích krajinách dochádza k príležitostnému výskytu vírusu eboly a vírusu opičích kiahní a proti ebole a opičím kiahňam boli prijaté opatrenia spoločenstva obmedzujúce dovoz, pretože tieto zoonózy môžu postihnúť niektoré zvieratá alebo byť prenášané niektorými zvieratami; preto je potrebné z dôvodu transparentnosti a zrozumiteľnosti zaradiť tieto choroby medzi choroby podliehajúce oznamovacej povinnosti podľa smernice 92/65/EHS; (9) preto je potrebné pridať Aethina tumida, Tropilaelaps spp., vírus eboly a vírus opičích kiahní do zoznamu chorôb podliehajúcich oznamovacej povinnosti v prílohe A smernice 92/65/EHS; (10) preto je potrebné v tomto zmysle zmeniť a doplniť smernicu 92/65/EHS; (11) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Príloha A k smernici 92/65/EHS sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. augusta 2003 Za Komisiu David Byrne člen Komisie [1] Ú. v. ES L 268, 14.9.1992, s. 54. [2] Ú. v. ES L 146, 13.6.2003, s. 1. -------------------------------------------------- PRÍLOHA Príloha A k smernici 92/65/EHS sa nahrádza touto prílohou: " „PRÍLOHA A Choroby podliehajúce oznamovacej povinnosti v rámci tejto smernice Choroba | Najviac postihnutý rod/čeľaď/druh | Africký mor koní | Equidae | Africký mor ošípaných | Suidae a Tayassuidae | Vtáčia chrípka | Aves | Mor včelieho plodu | Apis | Sneť slezinová | Bovidae, Camelidae, Cervidae, Elephantidae, Equidae a Hippopotamidae | katarálna horúcka oviec | Antilocapridae, Bovidae, Cervidae, Giraffidae a Rhinocerotidae | Brucelóza (B. abortus) | Antilocapridae, Bovidae, Camelidae, Cervidae, Giraffidae, Hippopotamidae a Tragulidae | Brucelóza (B. melitensis) | Antilocapridae, Bovidae, Camelidae, Cervidae, Giraffidae, Hippopotamidae a Tragulidae | Brucelóza (B. ovis) | Camelidae, Tragulidae, Cervidae, Giraffidae, Bovidae a Antilocapridae | Brucelóza (B. suis) | Cervidae, Leporidae, Ovibos moschatus, Suidae a Tayassuidae | Klasický mor ošípaných | Suidae a Tayassuidae | Nákazlivá pleuropneumónia | Hovädzí dobytok (vrátane tura zebu, byvola, bizóna a jaka) | Ebola | Primáty nepríbuzné človeku | Slintačka a krívačka | Artiodactylaa ázijské slony | Infekčná hematopoetická nekróza | Salmonidae | Nodulárna dermatitída | Bovidae a Giraffidae | Opičie kiahne | Rodentiaa primáty nepríbuzné človeku | Tuberkulóza | Mammalia, najmä Antilocapridae, Bovidae, Camelidae, Cervidae, Giraffidae a Tragulidae | Pseudomor hydiny | Aves | Mor malých prežúvavcov | Bovidae a Suidae | Nákazlivá obrna ošípaných | Suidae | Psitakóza | Psittaciformes | Besnota | Carnivora a Chiroptera | Horúčka údolia Rift | Bovidae, druh Camelus a Ritincerotidae | Mor hovädzieho dobytka | Artiodactyla | Aethina tumida | Apis a Bombus | Ovčie a kozie kiahne | Bovidae | Vesikulárna choroba ošípaných | Suidae a Tayassuidae | roztoč Tropilaelaps spp). | Apis | Vesiculárna stomatitída | Artiodactyla a Equidae | TSE | Bovidae, Cervidae, Felidae a Mustelidae | " --------------------------------------------------